b'\n_START_ARTICLE_\nA\xc8\x99ur-uballit I\n_START_PARAGRAPH_\nA\xc8\x99ur-uballit I a fost un rege al Asiriei care a domnit \xc3\xaentre aproximativ 1365 \xc3\xae.H. \xc8\x99i 1328 \xc3\xae.H.  Despre A\xc8\x99ur-uballit I nu se \xc8\x99tie exact c\xc3\xa2nd s-a n\xc4\x83scut. Primii s\xc4\x83i ani de via\xc8\x9b\xc4\x83 nu au fost importan\xc8\x9bi p\xc3\xa2n\xc4\x83 \xc3\xaen anul 1365 \xc3\xae.H. c\xc3\xa2nd este foarte posibil ca acesta s\xc4\x83 fi preluat tronul Asiriei. \xc3\x8en acel moment el\xc3\xaens\xc4\x83 nu avea nici un fel de putere, fiind sub suzeranitatea regatului Mitanni, \xc8\x99i conform altor surse asculta \xc8\x99i de Babilonia. Acesta \xc3\xaens\xc4\x83 cu mult curaj s-a aliat cu hiti\xc8\x9bii \xc8\x99i a reu\xc8\x99it s\xc4\x83-l \xc3\xaenving\xc4\x83 pe conduc\xc4\x83torul regatului Mitanni \xc3\xaen acel moment, \xc8\x99i anume Tu\xc8\x99ratta(circa 1385-1360 \xc3\xae.H.). Dup\xc4\x83 aceast\xc4\x83 victorie incredibil\xc4\x83, A\xc8\x99ur-uballit a reu\xc8\x99it s\xc4\x83 se emancipeze de sub suzeranitatea regatului Mitanni. Acest eveniment a f\xc4\x83cut ca regatul lui A\xc8\x99ur-uballit s\xc4\x83 fie numit de acum \xc3\xaenainte Asiria( \xc8\x99i nu Subartu cum era \xc3\xaenainte)._NEWLINE_Regele asirian \xc8\x99i-a extins apoi imperiul cucerind Babilonul, \xc3\xaens\xc4\x83 dinastia ka\xc8\x99it\xc4\x83 a fost revoltat\xc4\x83 de ideea de a fi regat clientelar, supus al celui asirian si au organizat o revolt\xc4\x83. A\xc8\x99ur-uballit a reu\xc8\x99it \xc3\xaens\xc4\x83 s\xc4\x83 stopeze aceast\xc4\x83 revolt\xc4\x83. Astfel el poate fi considerat pe drept \xc3\xaentemeietorul imperiului asirian._NEWLINE_Un alt lucru important \xc3\xaen domnia sa este c\xc4\x83 avea o leg\xc4\x83tur\xc4\x83 foarte bun\xc4\x83 cu regatul egiptean, si \xc3\xaen special cu faraonul din acea perioad\xc4\x83, si anume Akhenaton( 1353-1335 \xc3\xae.H.). Este binecunoscut faptul c\xc4\x83 A\xc8\x99ur-uballit primea aur de la Akhenaton pentru a-\xc8\x99i \xc3\xaempodobi templul de la Assur._NEWLINE_Politica sa extern\xc4\x83 excelent\xc4\x83 va fi continuat\xc4\x83 de urma\xc8\x99ii s\xc4\x83i, \xc3\xaen special de Tukulti-Ninurta I._NEWLINE_A\xc8\x99ur-uballit a fost un conduc\xc4\x83tor excelent, care i-a scos de sub conducerea regatelor Mitanni \xc8\x99i Babilonia( care \xc3\xaen acel moment reprezentau o for\xc8\x9b\xc4\x83 \xc3\xaen spa\xc8\x9biul asiatic) pe asirieni si i-a supus f\xc4\x83r\xc4\x83 probleme. De aceea el poate fi considerat adev\xc4\x83ratul \xc3\xaentemeietor al imperiului asirian.'